## Els usuaris del TRAM d’Alacant trien este transport per a realitzar desplaçaments per treball, oci i estudis

*** Un 29,5 % d’usuaris es desplaça per motius laborals, un 24,4 % per qüestions de temps lliure i un 15,7 % per assumptes acadèmics
* Les dades s’han obtingut de l’enquesta anual que realitza l’entitat per a conéixer l’opinió i les característiques dels usuaris d’este mitjà de transport**

Els usuaris del TRAM d’Alacant viatgen principalment, i per este orde, per qüestions de treball, oci i estudis, segons es desprén dels resultats obtinguts en l’últim Índex de satisfacció al client (ISC) 2025.

L’informe permet assenyalar que el 29,5 % dels viatgers del TRAM d’Alacant es desplaça per motius de treball; el 24,4 % per oci (passejar, cine, menjar…); el 15,7 % per estudis; per compres, el 13,1 %; trobades amb familiars i amics, el 7,8 %; visites sanitàries, el 3,7 %; la realització de diferents gestions, un 3,2 %, i per turisme, el 2,4 %.

Cal destacar que, entre els percentatges d’oci, compres i turisme, s’ha arribat enguany al 39,9 %, quasi u de cada quatre viatges realitzats en TRAM d’Alacant.

Estes dades s’han obtingut després d’efectuar 1.584 entrevistes a persones majors de 15 anys, amb un marge d’error estadístic del +2,46 % i amb un nivell de rellevància del 95,5 %.

Per sectors d’activitat, el que més usuaris agrupa és l’hostaleria, amb el 18,6 %; seguit de comerç/tendes, amb el 13,5 %; neteja o residus urbans, amb el 12,4 %; sanitaris, amb el 10,3 %; construcció i indústria, amb el 7,9 %; docència, amb el 7,5 %, i cuidador/cuidadora o empleat/empleada de llar, amb el 6,9 %.

**Residència de l’usuari**

Quant al lloc de residència dels viatgers, un 57 % residix en la capital i el 42,3 % en la resta de la província. El 0,1 % és d’una altra província d’Espanya i el 0,6 % viu en l’estranger.

Entre els residents del TRAM de fora de la capital destaca el Campello, que aporta l’11,9 % del total de passatgers; Sant Vicent del Raspeig, amb l’11,1 %; Sant Joan d’Alacant, amb el 9,7 %; Benidorm, amb el 3,4 %; la Vila Joiosa, amb el 2,1 %, i la resta de la província, el 4,5 %.

**Ús de mitjana setmanal**

Sobre l’ús del TRAM d’Alacant, l’informe assenyala que el 50,4 % dels clients l’utilitzen diàriament en les jornades laborables; dos o tres dies a la setmana, el 28,1 %; una vegada a la setmana, el 15,5 %, i una vegada cada quinze dies, l’1,5 %. La mitjana d’ús del metropolità és de 3,4 dies a la setmana.

Quant al nombre de viatges que es duen a terme setmanalment, l’enquesta assenyala que fins a quatre desplaçaments els realitzen el 32,6 %; entre cinc i nou viatges, el 23,7 %; entre onze i dènou viatges, el 20,2 %; deu viatges, el 19,3 % dels usuaris, i vint viatges o més, el 4,3 %. La mitjana és de 8,1 viatges a la setmana.

**Valoració del servici**

Les persones usuàries han atorgat una valoració de 7,29 punts sobre 10 al servici global de transport que presta Ferrocarrils de la Generalitat Valenciana (FGV) en la xarxa del TRAM d’Alacant, d’acord amb els resultats de l’Índex de satisfacció al client (ISC) 2025.

El percentatge de viatgers que considera “satisfactori” el servici que es presta és del 59,7 %, el 19,6 dels quals el valora amb un 10. El percentatge que el qualifica de “normal” és del 38,3 % i tan sols el 2 % restant sent “insatisfacció” amb el seu funcionament.

Els aspectes del servici que han rebut millor valoració per part dels clients i clientes són l’accessibilitat al tren (8,39 punts); l’amabilitat-atenció dels empleats del TRAM d’Alacant (8,36); la seguretat en el trajecte (8,35); la facilitat i rapidesa per a adquirir el títol en l’estació (8,34), i l’accessibilitat a l’estació (8,33).

Fecha: 28/12/2025